CELEX: 62006CA0244
Language: lv
Date: 2008-02-14 00:00:00
Title: Lieta C-244/06: Tiesas (trešā palāta) 2008. gada 14. februāra spriedums ( Landgericht Koblenz (Vācija) lūgums sniegt prejudiciālu nolēmumu) — Dynamic Medien Vertriebs GmbH / Avides Media AG (Preču brīva aprite — EKL 28. pants — Pasākumi ar līdzvērtīgu iedarbību — Direktīva 2000/31/EK — Valsts tiesiskais regulējums, kas aizliedz tirgot pa pastu attēlu ierakstus, kas nav pārbaudīti un klasificēti nepilngadīgo aizsardzības nolūkā valsts kompetentajā iestādē un kas neietver šīs iestādes izdotu norādi par vecumu, no kura šos attēlu ierakstus ir atļauts skatīties — No citas dalībvalsts importēti attēlu ieraksti, kas ir pārbaudīti un klasificēti šīs valsts kompetentajā iestādē un ietver norādi par vecuma ierobežojumu — Pamatojums — Bērna aizsardzība — Samērīguma princips)

29.3.2008   
            
            
               LV
            
            
               Eiropas Savienības Oficiālais Vēstnesis
            
            
               C 79/4
            
         Tiesas (trešā palāta) 2008. gada 14. februāra spriedums (Landgericht Koblenz (Vācija) lūgums sniegt prejudiciālu nolēmumu) — Dynamic Medien Vertriebs GmbH/Avides Media AG
   
   (Lieta C-244/06) (1)
   
   (Preču brīva aprite - EKL 28. pants - Pasākumi ar līdzvērtīgu iedarbību - Direktīva 2000/31/EK - Valsts tiesiskais regulējums, kas aizliedz tirgot pa pastu attēlu ierakstus, kas nav pārbaudīti un klasificēti nepilngadīgo aizsardzības nolūkā valsts kompetentajā iestādē un kas neietver šīs iestādes izdotu norādi par vecumu, no kura šos attēlu ierakstus ir atļauts skatīties - No citas dalībvalsts importēti attēlu ieraksti, kas ir pārbaudīti un klasificēti šīs valsts kompetentajā iestādē un ietver norādi par vecuma ierobežojumu - Pamatojums - Bērna aizsardzība - Samērīguma princips)
   (2008/C 79/05)
   Tiesvedības valoda — vācu
   Iesniedzējtiesa
   Landgericht Koblenz
   Lietas dalībnieki pamata procesā
   
      Prasītāja: Dynamic Medien Vertriebs GmbH
   
   
      Atbildētāja: Avides Media AG
   
   Priekšmets
   Lūgums sniegt prejudiciālu nolēmumu — Landgericht Koblenz — EKL 28. un 30. panta, kā arī Eiropas Parlamenta un Padomes 2000. gada 8. jūnija Direktīvas 2000/31/EK par dažiem informācijas sabiedrības pakalpojumu tiesiskiem aspektiem, jo īpaši elektronisko tirdzniecību, iekšējā tirgū (OV L 178, 1. lpp.) interpretācija — Valsts tiesiskais regulējums attiecībā nepilngadīgo aizsardzību, ar ko tirdzniecībā pa pastu aizliedz izplatīt tādus attēlu ierakstus, uz kuriem nav dalībvalsts kompetentās iestādes norādes, ka tie drīkst būt brīvi pieejami nepilngadīgajiem — Attēlu ieraksti, kas ir importēti no citas dalībvalsts un kurus šīs dalībvalsts kompetentās iestādes ir atzinušas par brīvi pieejamiem noteiktu vecumu sasniegušiem nepilngadīgajiem — Samērīguma princips
   Rezolutīvā daļa
   EKL 28. pants nav pretrunā ar tādu valsts tiesisko regulējumu, kāds ir pamata lietā, kas aizliedz tirgot un izplatīt pa pastu attēlu ierakstus, kuri nav pārbaudīti, kā arī kvalificēti nepilngadīgo aizsardzības nolūkā augstākajā reģionālā iestādē vai valsts brīvprātīgās pašregulācijas organizācijā un kuri neietver šīs iestādes vai šīs organizācijas norādi par vecumu, no kura tos ir atļauts skatīties, izņemot gadījumu, ja izrādās, ka ar šo tiesisko regulējumu ieviestā pārbaudes, klasificēšanas un marķēšanas procedūra nav viegli pieejama vai to nevar veikt saprātīgā termiņā, vai arī ja noraidošo lēmumu nav iespējams pārsūdzēt tiesas ceļā.
   
      (1)  OV C 178, 29.7.2006.